Leser vertel: 'Só het Mooimaak my lewe verander' | Huisgenoot
Leser vertel: 'Só het Mooimaak my lewe verander'
Maar ná sy sowat 31 keer die sowat 250 km-lange pad van Barrydale af Kaapstad toe moes vat vir 'n verskeidenheid skoonheidsbehandelings, het dié spreekwoordelike lelike eendjie eindelik in 'n swaan verander.
"Ek was baie selfbewus en nie eintlik sosiaal nie," vertel Yvonne Nell (61), een van die deelnemers aan die kykNET-werklikheidsreeks Mooimaak met Clare Wiese-Wentzel. "Ek kon altyd voel hoe mense na my kyk," sê sy.
Dit is al sowat ses maande ná Yvonne deelgeneem het aan die program, wat nog tot onlangs op kykNET uitgesaai is. Maar sedert die Mooimaak-ervaring het haar lewe handomkeer verander en pak sy elke dag nou vol selfvertroue aan, vertel sy aan Huisgenoot.